पेरेंट्स के साथ दिखा कपल, छोटे बालों-मास्क में थे रणवीर, फैंस बोले- इन्हें पहचानने में समय लगा
रणवीर सिंह और दीपिका पादुकोण मुंबई में अपने पेरेंट्स के साथ अपने नए घर की कंस्ट्रक्शन साइट पर दिखे। इससे जुड़ा वीडियो सोशल मीडिया पर सामने आया है। इस वीडियो में रणवीर छोटे बालों में नजर आ रहे हैं। रिपोर्ट्स के मुताबिक दीपिका-रणवीर शाहरुख खान
रणवीर सिंह और दीपिका पादुकोण मुंबई में अपने पेरेंट्स के साथ अपने नए घर की कंस्ट्रक्शन साइट पर दिखे। इससे जुड़ा वीडियो सोशल मीडिया पर सामने आया है। इस वीडियो में रणवीर छोटे बालों में नजर आ रहे हैं। रिपोर्ट्स के मुताबिक दीपिका-रणवीर शाहरुख खान के घर मन्नत के पास ही नया घर ले रहे हैं।
ऑल ब्लैक लुक में दिखीं दीपिका
वीडियो में दीपिका ऑल ब्लैक लुक में नजर आ रही हैं। उन्होंने ब्लैक टी-शर्ट के साथ ब्लैक पैंट पहने हैं। वहीं रणवीर छोटे बालों में चेहरे पर मास्क लगाए हुए दिखे। उन्होंने ब्लैक टी-शर्ट के साथ एनिमल प्रिंट वाले हाफ पैंट पहने थे।
फैंस बोले- छोटे बालों में यंग लग रहे हैं रणवीर 
सोशल मीडिया पर वीडियो पर कमेंट करते हुए एक फैन ने लिखा- मुझे रणवीर को लंबे बालों में देखने की इतनी आदत हो चुकी है कि मैं उन्हें पहचान ही नहीं पाया। वहीं, एक यूजर ने रणवीर की तारीफ करते हुए लिखा- रणवीर छोटे बालों में काफी यंग लग रहे हैं।
वहीं एक यूजर ने लिखा कि क्या ब्लैक टी-शर्ट पहने सच में यहां रणवीर ही खड़े हैं। मैंने ये वीडियो कई बार देखा लेकिन अब भी मुझे यकीन नहीं हो रहा कि ये रणवीर हैं।
119 करोड़ रुपए की कीमत में खरीदे 4 फ्लोर पर अपार्टमेंट 
दीपिका-रणवीर का नया मकान अंडर कंस्ट्रक्शन है। PTI की रिपोर्ट के मुताबिक कपल ने मुंबई के बैंडस्टैंड में सागर रेशम बिल्डिंग के 16, 17, 18 और 19 फ्लोर के अपार्टमेंट खरीदे हैं। इसकी कीमत करीब 119 करोड़ रुपए है। रिपोर्ट के मुताबिक रणवीर और दीपिका मुंबई के जुहू और बांद्रा में करीब तीन सालों से परफेक्ट मकान की तलाश में थे। आखिरकार उन्होंने सागर रेशम को फाइनल किया। कपल ने अलीबाग में भी एक मकान खरीदा है।